Roborock Saros Z70: Verdens første robotstøvsuger med foldbar robotarm

Roborock har på CES messen i Las Vegas præsenteret Saros Z70: En ny robotstøvsuger, der kombinerer avanceret rengøring med funktioner fra en robotstøvsuger. Modellen er udstyret med en fem-akset foldbar robotarm, kaldet OmniGrip, som kan håndtere mindre genstande og rengøre områder, der tidligere var utilgængelige. Det vil i realiteten betyde, at den på sigt vil kunne rydde op før den støvsuger – men kodeordet her er på sigt, for i første omgang kan den kun genkende få ting som den så kan flytte, og de må ikke veje over 300 gram.

OmniGrip-armen er designet til at løfte lette genstande som sokker, små håndklæder og sko op til 300 gram. Armen er integreret i robotten, der er 7,98 cm høj, og kan foldes ud for at flytte genstande og rengøre områder under dem. Brugere kan aktivere og tilpasse armens funktioner via Roborocks app. Sikkerhedsforanstaltninger inkluderer børnelås og en nødstopfunktion.

Robottens navigation styres af StarSight Autonomous System 2.0, som anvender dual-light 3D Time-of-Flight (ToF)-sensorer og AI-drevne kameraer til kortlægning og forhindringsgenkendelse. Systemet kan identificere og undgå op til 108 forskellige forhindringer, herunder små genstande som kabler og legetøj.

Rengørings- og moppingfunktioner

Saros Z70 har en sugekraft på 22.000 Pa og er udstyret med et system, der reducerer risikoen for, at hår sætter sig fast i børsterne. Robotten inkluderer også Dual Spinning Mops, der kan hæves 2,2 cm så den kan køre på gulvtæpper med moppen løftet.

Den medfølgende dock tilbyder hurtig opladning på 2,5 timer og funktioner som automatisk fjernelse og vask af moppe med varmt vand ved 80°C.

Første med Matter

Roborocks opdaterede app giver brugerne mulighed for at planlægge rengøring, justere sugekraft og følge robotten i realtid. Saros Z70 er også kompatibel med stemmeassistenter som Amazon Alexa, Google Home og Siri, ligesom det er en af de første Matter kompatible støvsuger robotter.

Robotten har funktioner rettet mod kæledyrsejere, såsom kameraovervågning og automatisk tilpasning for at undgå kontakt med kæledyr.

Pris og tilgængelighed

Der er endnu ikke sat en pris på Saros Z70, ligesom det heller ikke er sikkert, hvornår vi får den avancerede robot at se i Europa eller Danmark. Rygterne går dog på, at den kommer indenfor Q1, altså inden april måned i år. Vi forventer at få en Z70 til test.

Roborock Saros Z70: Verdens første robotstøvsuger med foldbar robotarm